Kärkimies Jallow kiitti peliajasta maalilla | Urheilu | HS
Atomu Tanaka (vas.), Ousman Jallow, Formose Mendy ja Gideon Baah juhlivat HJK:n voittomaalia.
HJK 1 FC Lahti 0
Helsingin Jalkapalloklubin tappiottomien kotiotteluiden sarja liigassa jatkuu. HJK oli loppua kohti pulassa FC Lahtea vastaan mutta otti 1–0 (1–0) -voiton.Lahti sai päätösminuuteilla erinomaisen maalipaikan. HJK:n maalivahti Daniel Örlund koppasi kuitenkin pallon maaliviivalta.Örlundille torjunta oli tärkeä. Hän sai siitä lohtua umpisurkealle pelilleen Eurooppa-liigan karsintaottelussa Astanassa viikko sitten.
"Astanan ottelu masensi kaksi, kolme päivää. Piti jaksaa eteenpäin. Jalkapallo on tällaista", sanoi Örlund. "Ei pidä olla vihainen itselleen. Tappio on unohdettu, ja joukkue tuntuu palaavan jälleen raiteilleen."HJK:n valmentaja Mika Lehkosuo totesi: "Viikko sitten pelin lopussa kävi erilainen tsägä. Taas nähtiin, että pitkässä juoksussa nämä tilanteet menevät tasan."Klubilla on ollut kotona 13 liigaottelua, joista se on voittanut 10 ja pelannut kolme tasan. FC Lahti tuli Helsinkiin kuntopuntarin kärkiryhmänä. Se oli voittanut viidestä edellisestä ottelustaan neljä ja pelannut kerran tasan.Klubi teki Lahti-peliin järjestelyjä hyökkäykseen. Hollantiin viime viikolla myydyn Mike Havenaarin tilalle hankittu Macoumba Kandji loukkaantui alkuviikosta harjoituksissa.Kärjessä viiletti Ousman Jallow. Gambian entinen maajoukkuemies oli alkukaudesta saanut HJK:ssa 19. eniten peliaikaa.Jallow, 26, osoitti olevan luovempi kärki kuin 20 pelissä neljästi osunut Havenaar. Jallow teki illan 1–0-osuman Erfan Zenelin vaparikeskityksestä.HJK:lta oli yhä sivussa maalihai Demba Savage. Kandji palannee kokoonpanoon lauantaina cupin välierässä Maarianhaminassa.HJK sai keskiviikkona lisää murhetta, kun vaihdosta peliin päässyt Sebastian Sorsa joutui poistumaan tekonurmelta kahdessa minuutissa."Sorsa tunsi lantion tietämillä vihlaisun", tiesi Lehkosuo.Lahti-ottelu oli HJK:lle avaus kahden ja puolen viikon rypistyksessä, joka sisältää kuusi peliä.HJK:n seuraava kotiottelu on kauden kolmas Stadin paikallispeli. Ottelu HIFK:ta vastaan pelataan maanantaina 24. elokuuta.
Helsingin Jalkapalloklubin tappiottomien kotiotteluiden sarja liigassa jatkuu. HJK oli loppua kohti pulassa FC Lahtea vastaan mutta otti 1–0 (1–0) -voiton.Lahti sai päätösminuuteilla erinomaisen maalipaikan. HJK:n maalivahti Daniel Örlund koppasi kuitenkin pallon maaliviivalta.Örlundille torjunta oli tärkeä. Hän sai siitä lohtua umpisurkealle pelilleen Eurooppa-liigan karsintaottelussa Astanassa viikko sitten."Astanan ottelu masensi kaksi, kolme päivää. Piti jaksaa eteenpäin. Jalkapallo on tällaista", sanoi Örlund. "Ei pidä olla vihainen itselleen. Tappio on unohdettu, ja joukkue tuntuu palaavan jälleen raiteilleen."HJK:n valmentaja Mika Lehkosuo totesi: "Viikko sitten pelin lopussa kävi erilainen tsägä. Taas nähtiin, että pitkässä juoksussa nämä tilanteet menevät tasan."Klubilla on ollut kotona 13 liigaottelua, joista se on voittanut 10 ja pelannut kolme tasan. FC Lahti tuli Helsinkiin kuntopuntarin kärkiryhmänä. Se oli voittanut viidestä edellisestä ottelustaan neljä ja pelannut kerran tasan.Klubi teki Lahti-peliin järjestelyjä hyökkäykseen. Hollantiin viime viikolla myydyn Mike Havenaarin tilalle hankittu Macoumba Kandji loukkaantui alkuviikosta harjoituksissa.Kärjessä viiletti Ousman Jallow. Gambian entinen maajoukkuemies oli alkukaudesta saanut HJK:ssa 19. eniten peliaikaa.Jallow, 26, osoitti olevan luovempi kärki kuin 20 pelissä neljästi osunut Havenaar. Jallow teki illan 1–0-osuman Erfan Zenelin vaparikeskityksestä.HJK:lta oli yhä sivussa maalihai Demba Savage. Kandji palannee kokoonpanoon lauantaina cupin välierässä Maarianhaminassa.HJK sai keskiviikkona lisää murhetta, kun vaihdosta peliin päässyt Sebastian Sorsa joutui poistumaan tekonurmelta kahdessa minuutissa."Sorsa tunsi lantion tietämillä vihlaisun", tiesi Lehkosuo.Lahti-ottelu oli HJK:lle avaus kahden ja puolen viikon rypistyksessä, joka sisältää kuusi peliä.HJK:n seuraava kotiottelu on kauden kolmas Stadin paikallispeli. Ottelu HIFK:ta vastaan pelataan maanantaina 24. elokuuta.